पाएं अपने शहर की ताज़ा ख़बरें और फ्री ई-पेपरडाउनलोड करें
जगाधरी स्थित विश्वकर्मा कॉलोनी में दुकान बेचने के नाम पर एक परिवार के चार लोगों पर एक व्यक्ति से 12 लाख रुपए ठगने के आरोप लगा है। पुलिस ने व्यक्ति की शिकायत पर परिवार के चार लोगों के खिलाफ केस दर्ज किया है। अभी किसी की भी गिरफ्तारी नहीं हो सकी है।
इंद्रा कॉलोनी जगाधरी निवासी असपाल सिंह ने शहर जगाधरी पुलिस को दी शिकायत में बताया कि उसे अपना काम करने के लिए दुकान खरीदनी थी। उसे पता चला कि गांव भूखड़ी निवासी जगमोहन कांबोज, बबीता, सुरेशो देवी व नरेंद्र सिंह की विश्वकर्मा कॉलोनी में दुकान है।
वे उसे बेचना चाहते हैं। इस पर उसने इन लोगों से संपर्क किया। आरोप है कि उसका इन चारों के साथ 12 लाख रुपए में दुकान का सौदा तय हो गया। उसने आरोपियों को 12 लाख रुपए दे दिए, तो उन्होंने जल्दी ही दुकान उसके नाम करवाने का आश्वासन दिया, लेकिन काफी दिन बीत जाने के बाद भी आरोपियों ने दुकान उसके नाम नहीं करवाई। परेशान होकर जब उसने पैसे वापस मांगे तो उन्होंने पैसे देने से मना कर दिया। परेशान होकर उसने पुलिस में शिकायत दी। पुलिस ने मामले की जांच के बाद चारों के खिलाफ विभिन्न धाराओं में केस दर्ज कर लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn